Kári Sverrisson og Tóta Árnadóttir hava týtt. Upp í føroysku útgávuna hava vit skoytt eitt brot um bahá'í halgidagarnar. Guddómlig vegleiðing O Guð, leið meg, verj meg, upplýs hjartalampu mína og ger meg til eina strálandi stjørnu. Eg eri eitt barn í viðkvomum árum. Gev mær føðslu úr bróstinum hjá náði Tínari, uppal meg í føvninginum á Tínum kærleika, gev mær lærdóm í skúlanum hjá Tíni vegleiðing og lat meg mennast í skugganum av Tínum gávumildi! Bjarga mær úr myrkrinum, ger meg til eitt glógvandi ljós; fría meg frá sorg, ger meg til eina blómu í rósugarðinum; lat meg í tolni tæna við Tína gátt og veit mær sinnalagið og lyndið hjá teimum rættvísu; lat meg verða atvold til gávumildi í verøldini hjá menniskjum og krýn høvur mítt við høvuðprýði æviga lívsins! Røkta hesa ungu urt í rósugarði kærleika Tíns og gev henni vætu við ælunum úr verndarskýggjunum. Lat hesa urt verða eitt barn, sum hoyrir kongaríkinum til, og leið tað inn í guddómliga heimin. Tú ert máttmikil og blíður! 'Abdu'l-Bahá Andalig gleði O Guð, styrk og gleð mín anda. Reinsa mítt hjarta. Upplýs megina, sum býr í mær. O Guð, eg vil ikki longur vera full av ampa, ei heldur vil eg lata trupulleikar plága meg. Eg vil ikki dvølja á lívsins óhugaligu lutum. O Guð, Tú ert meira vinaligur við meg enn eg eri við meg sjálva. 'Abdu'l-Bahá Grøðing Navn Títt er mín grøðing, O mín Guð, og at minnast til Tín er mín heilivágur. At vera Tær nær er mín vón, og kærleiki til Tín er mín felagi. Náði Tín mótvegis mær er mín grøðing og mín hjálp í bæði hesum heimi og í hinum komandi heiminum. Hesi børn eru planturnar í Tínum aldingarði, blómurnar á bøi Tínum, rósurnar í Tínum urtagarði. Lat regn Títt fella á tey; Lat veruleikasólina skína á tey við kærleika Tínum. Lat lot Títt stimbra tey til tess at tey mega verða uppvand, og at tey mega grógva og mennast og koma til sjóndar í størsta vakurleika. Sig: Lovprísaður veri Guð! Hann er Guð! Øll eru tænarar Hansara og øll gera eftir boðum Hansara! Báburin Bahá’ í samfelagið í Føroyum/The Bahá’ i Community of the Faroe Islands Name * Copyright (c) 2021 Bahá’ í samfelagið í Føroyum Samband